《庚子元夕次韵二首 其一》
明代·黄淮

暖翠香风蔼玉京，鳌峰高与五云平。九重鸾驭从天下，万朵金莲彻夜明。

龙德当阳开泰运，恩波如海洽群生。祥光一道星垣里，照见黄河彻底清。

作者简介：（1367—1449）明浙江永嘉人，字宗豫，洪武三十年进士。永乐时，曾与解缙等并直文渊阁，进右春坊大学士。后为汉王高煦所谮，系诏狱十年。洪熙初复官，寻兼武英殿大学士，与杨荣等同掌内制。官终户部尚书。性明果，达于治体，善谳疑狱。有《省愆集》、《黄介庵集》。